Taskmaster

Ο Taskmaster (αληθινό όνομα: Τόνι Μάστερς, κυριολεκτικά «ο άρχοντας των άθλων») είναι φανταστικός υπερκακός και κάποιες φορές αντιήρωας, ο οποίος εμφανίζεται σε αμερικανικά βιβλία κόμικ εκδιδόμενα από την Marvel Comics. Ο χαρακτήρας εμφανίστηκε πρώτη φορά στο Avengers vol. 1 #195 (Μάιος 1980), και δημιουργήθηκε από τον Ντέιβιντ Μισελίνι και τον Τζορτζ Πέρεζ. Παρουσιασμένος ως εχθρός των Avengers, ο Taskmaster εμφανίστηκε σε πολυάριθμους τίτλους της Marvel, με πιο γνωστές αυτές του ως εχθρού/συμμάχου του Σφαγέα. Πολλές φορές εμφανίζεται ως μισθοφόρος που έχει μισθωθεί ως εκπαιδευτής πολλών εγκληματικών οργανώσεων. Στο τεύχος Taskmaster vol. 2 #3 (2011), ο χαρακτήρας αποκαλύπτεται ως πράκτορας της Α.Σ.Π.Ι.Δ.Α που τον έβαλε ο Νικ Φιούρι, να συλλέξει πληροφορίες για τον υπόκοσμο.

Εκδοτικό ιστορικό 
Ο Taskmaster πρωτοεμφανίστηκε για λίγο στο Avengers #195 (Μάιος 1980), πριν κάνει το πρώτο του μεγάλο ντεμπούτο στο Avengers #196 (Ιούνιος 1980). Ο χαρακτήρας εμφανίστηκε ως υπερκακοποιός και εκπαιδευτής κακοποιών στο Marvel Team-Up #103 (1981), Avengers τόμος 1 #223 (1982), Marvel Team-Up #146 (1984), The Thing #26 (1985), Iron Man τόμος #254 (1990), Captain America τόμος 1 #334, (1987), #394 (1991), #396 (1992), #403 (1992), Captain America Annual #11 (1992), The Amazing Spider-Man #366–367 (1992), Daredevil #292–293 (1991) και #317–318 (1993), Sensational She-Hulk τόμος 1 #59 (1994), Elektra #5, #7 (1997), Hawkeye: Earth’s Mightiest Marksman #1 (1998), Avengers τόμος 3 #26 (2000), #38 (2001), Captain America τόμος 3 #44 (2001), Moon Knight τόμος. 3 #3–6 (2006), Spider-Woman: Origin #2–3 (2006), Civil War #3, #5–7 (2006–2007), Marvel Comics Presents τόμος 2 #1–2 (2007), Siege: The Cabal #1 (2010), Siege #2–3 (2010), Captain America & Crossbones #1 (2011), Avengers Academy #9 (2011) και Daken: Dark Wolverine #12 (2011).

Ο Taskmaster έχει εμφανιστεί ως εχθρός, αλλά και σύμμαχος τού Σφαγέα στο Deadpool τόμος 1 #2 (1997), #35 (1999), #39–40, #45 (2000), #67–69 (2002), Cable & Deadpool #36 (2007), Deadpool τόμος. 2 #9 (2009) Thunderbolts #131 (2009) and Deadpool τόμος. 2 #36 (2011).

Ο Taskmaster έχει εμφανιστεί στην δική του περιορισμένης κυκλοφορίας σειρά Taskmaster τόμος 1 #1–4 (2002) η οποία ακολουθήθηκε από έναν δευτεραγωνιστικό ρόλο στο Agent X #1–15 (2002–2003). Ο χαρακτήρας έπειτα παρουσιάστηκε στο Avengers: The Initiative ως δευτεραγωνιστικός ρόλος στα τεύχη #8–19 (2008–2009) και Avengers: The Initiative Annual #1 (2008) τότε αργότερα ως κεντρικός χαρακτήρας στα τεύχη #20–35 (2009–2010) κατά την διάρκεια τής Σκοτεινής Βασιλείας. Το Age of Heroes #3 (2010) μας έδωσε έναν πρόλογο για την δεύτερη σειρά τού Taskmaster τόμος. 2 #1–4 (2010–2011). Το 2011 ο Taskmaster απέκτησε το δικό του αυτόνομο γραφικό διήγημα με μία τετράτευχη ιστορία —Taskmaster: Unthinkable.

Μετά τον επαναπροσδιορισμό της Marvel, ο Taskmaster μπήκε στην ομάδα των Μυστικών Εκδικητών.

Βιογραφία 
Ο Taskmaster είναι μια μυστηριώδης φιγούρα που πιστεύεται ότι γεννήθηκε στο Μπρούκλιν της Νέας Υόρκης. Έχει την ικανότητα να μιμείται τις φυσικές κινήσεις οποιουδήποτε βλέπει. Οι συγγραφείς διαφοροποιούνται στο αν αυτό συνιστά "υπερδύναμη". Ισχυρίζεται ότι έχει αυτή την ικανότητα από παιδί. Εργάζεται ως προπονητής πυγμαχίας και προπονεί άλλους για να γίνουν λακέδες άλλων κακοποιών, χρησιμοποιώντας τεχνικές που έμαθε από την παρατήρηση υπερηρώων και συμμετέχει σε μισθοφορικές εργασίες κάθε τόσο. Αρχικώς, παρουσιάστηκε ως κακοποιός, και έχει εμφανιστεί να προπονεί τον Πράκτορα των Η.Π.Α και άλλους για την αμερικανική κυβέρνηση. Μισθοφόρος χωρίς ιδεολογία πέραν αυτής τού εργοδότη του. Λόγω της ικανότητάς του να μιμείται τεχνικές και όπλα ηρώων και κακοποιών, ο Taskmaster έχει πολλές φορές χρησιμοποιηθεί για να προσποιηθεί άλλους χαρακτήρες.

Tο Οργκ (Mερσέντες Μερσντ) 
Το Όργκ είναι μία μυστική εγκληματίας τού υποκόσμου που συνδέει όλες τις εγκληματικές και τρομοκρατικές οργανώσεις. Στην πραγματικότητα είναι μια χειρίστρια τής ΑΣΠΙΔΑ, που υποδύεται το Οργκ, για να τον οδηγήσει κατά την απώλεια μνήμης του και να συλλέξει πληροφορίες για τον υπόκοσμο. Η Μερσέντες είναι και η σύζυγος τού Taskmaster, έχοντας έναν ευτυχισμένο γάμο μαζί του όσο ήταν μαζί πράκτορες της ΑΣΠΙΔΑ. Ως αποτέλεσμα των δυνάμεων του Taskmaster, οι αναμνήσεις του για την Μερσέντες χάθηκαν και ποτέ δεν επανασυνέλλεξε αυτές του ότι ήταν παντρεμένος.

Όταν η ΑΣΠΙΔΑ έκλεισε από τον Νόρμαν Όσμπορν, η Μερσέντες έγινε η διαχειρίστρια τού άνδρα της. Όμως, όταν δόθηκε αμοιβή για το "κεφάλι" τού Taskmaster  από κάποιον που υποστήριζε ότι ήταν το Οργκ, η Μερσέντες αποκάλυψε την ταυτότητά της και πάλεψε μαζί με τον άνδρα της ενάντια στον Ρεντσερτ και το Διεθνές Ελευθερωτικό Μέτωπο των Υποτακτικών. Όταν νικήθηκαν οι εχθροί τους, ο Taskmaster ξέχασε και πάλι ποια ήταν και η Μερσέντες θλιμμένη ανέλαβε την παλιά της θέση.

Δυνάμεις και ικανότητες 
Ο Taskmaster έδωσε στον εαυτό του τον ορό SS-Hauptsturmführer Horst Gorscht’s primer, μια μετατροπή ενός στεροειδούς αδρεναλίνης με κορτιζόλη σχεδιασμένη να ξεκλειδώνει τις μνημονικές ικανότητες του μυαλού. Ο Taskmaster έτσι απέκτησε την ικανότητα να απορροφά γνώση. Η ικανότητα αυτή είναι συνδεδεμένη με την μνήμη των μυών του, επιτρέποντάς του να αντιγράφει την φυσική κίνηση όλων των ανθρώπων. Χρησιμοποιώντας "φωτογραφικά αντανακλαστικά", ο Taskmaster είναι πολύ ικανός σε πολλές μορφές μάχης, ως εξαίρετος πολεμιστής (μιμούμενος την Elektra, τον Iron Fist, Shang-Chi), έναν ικανό ξιφομάχο (Μαύρο Ιππότη, Ασημένιο Σαμουράι, Ξιφομάχο), θανατηφόρα ακριβής στον στόχο (όπως ο Captain America με την ασπίδα, όπως ο Hawkeye με τόξο και βέλος όπως ο Punisher με τα όπλα, και ο Deadpool με τα διάφορα εργαλεία του) καθώς και να έχει εξαίρετη και δυναμικά τελειοποιημένη αθλητική ικανότητα όπως οι Black Panther και Daredevil). Όταν ο Taskmaster αντιγράψει τις φυσικές ικανότητες κάποιου, μπορεί να προβλέψει και την επόμενη επίθεση. Ο μόνος άνθρωπος που είναι ικανός να εκμηδενίζει τις ικανότητές του είναι ο Deadpool, του οποίου η μανιώδης προσωπικότητα τον κάνει σχεδόν αδύνατα προβλέψιμο. Ένα μειονέκτημα του ορού είναι η απώλεια εμφατικής μνήμης. Όσο πιο πολλές μνήμες λαμβάνει για γνώσεις και ικανότητες π.χ. τόσο πιο πολλές προσωπικές αναμνήσεις χάνει. Εξ αιτίας αυτής της απώλειας μνήμης το Οργκ (Μερσέντες Μερσντ) λειτουργεί ως μνήμη, τράπεζα, και το δεξί χέρι του στην εγκληματική του καριέρα.

Συμβόλαιο της Α.Σ.Π.Ι.Δ.Α. 
Βλέποντας ένα βίντεο σε γρήγορη προβολή, ο Taskmaster μπορεί να μάθει να αντιγράφει την ανθρώπινη κίνηση και στην σχεδόν υπεράνθρωπη ταχύτητα. Αυτό θέτει το σώμα του σε υπερβολική ένταση και χρησιμοποιείται για σύντομες χρονικές περιόδους. Έχει επίσης την ικανότητα να μεταβάλλει τις φωνητικές του χορδές, ώστε να μιμείται φωνές άλλων. Ο Taskmaster κάποτε έδειξε υδροφοβία (φοβία του νερού), αλλά αργότερα την ξεπέρασε.

Οπλοστάσιο 
Καθώς είναι ικανός να αντιγράψει πολυάριθμες πολεμικές τεχνικές, ο Taskmaster φέρει μία εκτενή γκάμα όπλων πάνω του, κυρίως ένα ξίφος και ένα αντίγραφο της ασπίδας του Captain America. Επίσης φέρει τόξο και φαρέτρα με βέλη, ένα ρόπαλο, λάσο, βελάκια και διάφορα πολυβόλα. Ο Taskmaster κάποτε χρησιμοποίησε μία κλεμμένη συσκευή τής Α.Σ.Π.Ι.Δ.Α. με την οποία μπορούσε να δημιουργεί διάφορες μορφές όπλων (όπως βέλη και ασπίδες) χρησιμοποιώντας στέρεα ενέργεια.

Άλλες εκδοχές 
Εναλλακτικές εκδοχές του Taskmaster έχουν εμφανιστεί σε διάφορους τίτλους της Marvel σε μικρούς ρόλους.

Και αν (What If) 
Στο "Και αν" στην πλοκή τού Και αν... ο Στηβ Ρότζερς είχε αρνηθεί να παραιτηθεί να είναι ο Κάπτεν Αμέρικα; τόμος 2#3 (1989), ο Taskmaster εκπαίδευση τον "Υπερ-Πατριώτη" και τους Μπάκι για να αντικαταστήσει τον Captain America.

Μια εναλλακτική εκδοχή του εμφανίζεται στο Avataars: Covenant of the Shield #1 (2000) όπου το Σύμπαν της Marvel επαναπροσδιορίζεται σε ένα φανταστικό τοπίο. Σε αυτή την πραγματικότητα ο Taskmaster είναι γνωστός ως Άρχοντας του Θανάτου (Deathmaster).

Marvel Universe Millennial Visions 2001 
Στην ιστορική πλοκή Marvel Universe Millennial Visions 2001 (2002), Thunderbolts: Give a Guy a Break, ο Hawkeye τα βάζει με υπερκακούς, για να βρει εξιλέωση. Ο Taskmaster είναι ανάμεσα στους υπερκακούς που υπνωτίζονται από τον Ringmaster ώστε να γίνει μέλος των Κεραυνών (Thunderbolts).

JLA/Avengers 
Το 2004 σε μέρος των σειρών διασταύρωσης των εταιρειών Marvel/DC, ο Taskmaster είναι ανάμεσα στους υπερκακούς που αντιμετωπίζουν τον Batman, τον Μαύρο Πάνθηρα, την Black Widow και την Huntress στην τελική μάχη με τον Κρόνα.

Deadpool Max

Marvel Apes 
Μία προγονική εκδοχή του Taskmaster εμφανίζεται στους τίτλους τής σειράς Marvel Apes, Marvel Apes: Evolution Starts Here #1 (2009), Marvel: Apes: Speedball Special #1 (2009) και Marvel Apes: Grunt Line Special #1 (2009).

Marvel Universe Vs. The Punisher 
Στα Marvel Universe Vs. The Punisher #4 (2010), όπου το Σύμπαν τής Μarvel Universe μολύνεται από μια κανιβαλική μάστιγα, ο Taskmaster σκοτώνεται από τον Κόκκινο Χαλκ που τον αποκεφαλίζει.

Marvel vs. Capcom 
Μία γυναικεία εκδοχή τού Taskmaster εμφανίζεται στο Marvel Max στην σειρά Deadpool Max #5 (2010). Αυτή η εκδοχή έγινε η μητρική φιγούρα μιας νεαρής εκδοχής του Deadpool.

House of M 
Στον Οίκο τού M, ο Taskmaster εμφανίζεται ως μέλος τής ομάδας γνωστής ως Αδελφότητας. Αν και δεν είναι μεταλλαγμένος, χρησιμοποιεί τις ικανότητές του για να προσποιηθεί ότι είναι, μιας και οι άνθρωποι (ακόμα και με υπερδυνάμεις) θεωρούνταν ως δεύτερης κατηγορίας πολίτες. Όμως, αφού νικήθηκε από τον Luke Cage για τον θάνατο της Tigra, φάνηκε ότι ήταν άνθρωπος προσποιούμενος τον μεταλλαγμένο.

Υπερσύμπαν (Ultraverse) 
Ο Taskmaster εμφανίζεται στο Marvel Vs. Capcom: Fate of Two Worlds #1 (2011) βασισμένος στην εμφάνισή του στο βιντεοπαιχνίδι Marvel vs. Capcom 3: Fate of Two Worlds.

Ο Taskmaster εμφανίζεται στις σειρές της Malibu Comics (επίσης γνωστό ως το Υπερσύμπαν) Siren (1995), Siren #1–3 (1995) και Siren Special #1 (1996) ως ένας υποστηρικτικός χαρακτήρας.

Εποχή του Ultron 
Στην Εποχή του Ultron ο Taskmaster πιάνεται καθώς δουλεύει με τον Μαύρο Πάνθηρα και τον Κόκκινο Χαλκ στο Σικάγο, ενώ προσπαθούσαν να πάρουν στα χέρια τους την τεχνολογία Ultron. Καταφέρνοντάς το, ο Κόκκινος Χαλκ καταφέρνει να συγκρατήσει τους υποτακτικούς του Ultron ώστε ο Taskmaster και ο Μαύρος Πάνθηρας να δραπετεύσουν.  Όταν ο Taskmaster προσπαθεί να φύγει με ένα ανδροειδές Ultron, ο Κόκκινος Χαλκ μη εμπιστευόμενος αυτόν, τον σκοτώνει.

Ultimate Marvel 
Στην εκδοχή τού Ultimate Marvel ο Taskmaster είναι ένας Αφροαμερικανός πληρωμένος από τον Φιλιπ Ρ. Ρόξον για να αιχμαλωτήσει το Στιλέτο και τον Μανδύα. Κατά την διάρκεια αυτής της αποστολής, αντιμετωπίζει τον Άνθρωπο Αράχνη, την Σπάιντεργουμαν και τον Μπομπσελ, και παρουσιάζει ότι έχει την ικανότητα να απορροφά και να διοχετεύει υπερδυνάμεις με βάση την ενέργεια. Ο Taskmaster στο τέλος νικάται από μια ομάδα νεαρών υπερηρώων.

Άλλα μέσα

Τηλεόραση 
 Ο Taskmaster κάνει το ντεμπούτο το στα κινούμενα σχέδια στην σειρά Ο Απόλυτος Σπάιντερμαν. Ένας τέως πράκτορας της Α.Σ.Π.Ι.Δ.Α., που κάποτε ήξερε τον Νικ Φιούρι και είναι ένας θανατηφόρος μισθοφόρος εγκληματίας με την ικανότητα να μιμείται τις κινήσεις οποιουδήποτε, κοιτώντας τους.

Ταινίες 
 Ο Taskmaster εμφανίζεται στο Avengers Confidential: Black Widow & Punisher.
 Ο Taskmaster εμφανίζεται στην ταινία κινουμένων σχεδίων του 2014 Heroes United: Iron Man and Captain America. Προσλαμβάνεται από το Κόκκινο Κρανίο να πολεμήσει τον Captain America και τον Iron Man.
Ο Taskmaster εμφανίζεται στο Κινηματογραφικό Σύμπαν της Marvel στην ταινία Black Widow. Είναι μια θηλυκή εκδοχή με το όνομα Αντόνια Ντρέικοφ, την οποία υποδύεται η Όλγα Κουριλένκο.

Βιντεοπαιχνίδια 
 Ο Taskmaster εμφανίζεται στο Marvel vs. Capcom 3: Fate of Two Worlds, και Ultimate Marvel vs. Capcom 3.
 Ο Taskmaster εμφανίζεται στο Marvel Heroes.
 Ο Taskmaster εμφανίζεται στο παιχνίδι για iOS Avengers Initiative.
 Ο Taskmaster εμφανίζεται στο Marvel: Avengers Alliance ειδικές επιχειρήσεις 11.
 Ο Taskmaster εμφανίζεται στο Lego Marvel Super Heroes.
 Ο Taskmaster εμφανίζεται στο Marvel Avengers Alliance Tactics (παρακλάδι του Marvel: Avengers Alliance).
 Ο Taskmaster εμφανίζεται στο παιχνίδι για κινητά Marvel Avengers Academy.
 Ο Taskmaster εμφανίζεται στο Lego Marvel's Avengers.
Ο Taskmaster εμφανίζεται στο Marvel Strike Force.

Προϊόντα 
 Είναι η 104η φιγούρα στο The Classic Marvel Figurine Collection.
 Είναι 124η φιγούρα στο "Marvel Pop!" της Funko.
 Μία φιγούρα τού Taskmaster κυκλοφόρησε στην σειρά 11 (Legendary Rider Series) της Toy Biz's 6" Marvel Legendse.
 Μία φιγούρα τού Taskmaster κυκλοφόρησε ως μέρος της αποκλειστικής σειράς του 2007 της Marvel Minimates.
 Μία φιγούρα τού Taskmaster κυκλοφόρησε ως μέρος της σειράς Marvel Super Hero Squad μαζί με τον Deadpool.
 Μία φιγούρα τού Taskmaster κυκλοφόρησε σε ένα διπλό πακέτο Marvel Universe στην σειρά "Marvel's Greatest Battles". Πακέτο με τον Deadpool.
 Μία φιγούρα τού Taskmaster κυκλοφόρησε στην σειρά Lego Marvel Super Heroes 76018 Hulk Lab Smash.
 Μία φιγούρα τού Taskmaster κυκλοφόρησε από την Hasbro με βάση το σχέδιό του στον Απόλυτο Σπάιντερμαν.

Παραπομπές

Εξωτερικοί σύνδεσμοι 
 Taskmaster στο Marvel.com
 Taskmaster στη Wikia
Υπερκακοί της Marvel Comics